钦定古今图书集成/明伦汇编/闺媛典/第100卷 > 皇清六 > 武艾
## 钦定古今图书集成/明伦汇编/闺媛典/第100卷 > 皇清六 > 武艾

按《溧水县志》：武艾，蒲村庠生武可偮长女。年十六，侍父母孝，工织纴。女工之暇，则读女《论语》，旁及《琵琶记》、古木兰诗。母曰：“女学宜习琵琶剧也，乌用？” 艾曰：“记中赵五娘之妇道，不足法耶？” 母颔而听之。武为诗礼望族，女子多习训教，而艾尢慧。乙酉蔓兵至村，艾与幼妹橘并被执，以骂兵受刃，伤项臂，赴水救起，得甦，艾伺隙以带自缢死。